  Виталий Пронин Ёросысь вань школаос выль дышетскон арез дыраз мытӥзы — соосты 1-тӥ сентябрьлы дасяны оглом 8 миллион манет быдтэмын. «Гуртысь дышетӥсь» программа чотын ёросэ 2 егит специалистъёс вуизы. Ёрос центрын 80 интылы нылпи сад усьтэмен, 3 аресысен 7 аресозь пиналъёс пӧлын черод ӧвӧл ни. Дышетӥсьёслэн августэ ортчем конференциязы шараязы школаослэсь рейтингзэс: 500-лэсь ятыр нылпиен школаос пӧлын 1-тӥ луиз Пичи Пурга черкогуртысь 1 номеро школа, 500-лэсь ӧжыт пиналэн школаос пӧлын — Улын Юриысь школа, 100-лэсь ичи дышетскисенъёсыз пӧлын — Пуроысь.  